काठमाडौं । सरकारले चिकित्सा शिक्षा अध्यादेशमा केही फेरबदल गरेर चिकित्सा शिक्षा विधेयक संसदमा दर्ता गरेपछि देशको सडक अहिले डा. गोविन्द केसीमय भएको छ । उहाँ २५ दिनदेखि आमरण अनशनमा हुनुहुन्छ । उहाँ अध्यादेश अनुसार विधेयक आउनुपर्ने अडानमा हुनुहुन्छ । यसबीचमा डा. केसीकाा मागका विषयमा पक्ष–विपक्षमा बहस सुरु भएको छ । संसदलाई विश्वास गर्नुपर्ने वा संसदलाई निर्णय गर्न दिनुपर्ने टिप्पणीहरु आइरहेका छन् ।
